O‘zbekistonda sudyalikka da’vo qilish uchun 35 yoshga to‘lgan bo‘lishi talab etiladi

Senatning 21-yalpi majlisida “Ba’zi davlat organlarining faoliyati takomillashtirilishi munosabati bilan O‘zbekiston Respublikasining ayrim qonun hujjatlariga o‘zgartish va qo‘shimchalar kiritish to‘g‘risida”gi qonun maqullandi.

Qonun bilan 10 dan ortiq qonunlarga o‘zgartirish va qo‘shimchalar kiritilmoqda.
Ularga ko‘ra:
sudyalik uchun 35 yosh bo‘lish (amalda 30 yosh) talab etilmoqda;
sudyalikka nomzodlar Sudyalar oliy maktabida o‘qishi o‘rtacha oylik ish haqi saqlanmagan holda (amalda saqlanmoqda) bo‘lishi belgilanmoqda.
Xalq maslahatchilarining ham 35 yoshda bo‘lishi (amalda 30 yosh) nazarda tutilmoqda.
Eslatib o‘tamiz, qonun kuchga kirishi uchun Prezident tomonidan imzolanishi va belgilangan tartibda rasman e’lon qilinishi lozim.